Twyfelagtige soektog na hoof is duur, lewer niks op - Mango - Solidariteit WêreldSolidariteit Wêreld
Tuis › Soldeer › Twyfelagtige soektog na hoof is duur, lewer niks op – Mango
Twyfelagtige soektog na hoof is duur, lewer niks op – Mango
Business Report berig dat die sukkelende laekoste-redery, Mango, na bewering R1 miljoen aan 'n werwingsagentskap betaal het om 'n permanente uitvoerende hoof te werf. Die redery het op die ou end egter sy hoof- finansiële beampte, Marelize Labuschagne, in 'n waarnemende hoedanigheid aangestel nadat sy gedreig het om te bedank omdat sy nie in die proses geken was nie.
Talent Africa is in 2016 aangestel om 'n permanente plaasvervanger vir Nico Bezuidenhout te vind, maar die werwingsproses is gestaak nadat Labuschagne gedreig het om pad te gee. Die redery het blykbaar 'n moontlike plaasvervanger onder die sewe kandidate op die kortlys geïdentifiseer, maar het ná Labuschagne se dreigement aan die saak onttrek.
Mango het Vrydag aangekondig dat die redery Labuschagne as waarnemende uitvoerende hoof aangestel het en dat "die proses om 'n permanente uitvoerende hoof aan te stel, steeds aan die gang is."
Ingeligtes wys daarop dat Mango niks het om te wys vir die werwingsproses nie al is die geld daarvoor betaal. "'n Vorige werwingsproses het R1 miljoen gekos en dit was belastingbetalersgeld. Hoekom moes dit weer gedoen word? Wil hulle 'n uitverkore persoon inbring sonder om die nodige prosesse te volg?" wou een weet.
Mango is 'n filiaal van die verliesmakende nasionale lugredery, die SAL. In e-posse wat Business Report onder oë gehad het, het Labuschagne gesê dat sy 'n stokkie voor die aanstelling van die betrokke kandidaat gesteek het, want geen bestuursproses is gevolg nie. Sy het gesê dat sy ook gevoel het of haar reputasie aangeval word.